A századot 1916 elején állították fel az ausztriai Straßhofban. Kiképzése után szeptember 26-án Sankt Veit an der Glan tábori repülőterén kezdte el hadiszolgálatát. 1916 októberétől az olasz fronton vetették be őket; ekkor Podgorában és Wippachban voltak a bázisai. 1917. július 25-én az egész légierőt átszervezték; ennek során a század hadosztályfelderítői feladatot kapott (neve ekkortól "Divisions-Kompanie 34", Flik 34D). 1917 október 24-től az 1. Isonzó-hadsereg részeként részt vett a 12. isonzói csatában; 1918 nyarán pedig Corbolone és Santa Maria la Longa reptereiről indult bevetésekre a Piave-offenzívában.